Riigikohtu kriminaalkolleegiumi 22.11.2010.a. otsus Uusorg'i süüasjas (3-1-1-80-10) analüüsib, millistes kohtades on parkimine lubatud. Liiklusseadusest ja selle alusel kehtestatud liikluseeskirjast tuleneb, et parkimine on lubatud igal pool, kus see ei ole liiklusseaduse või liikluseeskirjaga keelatud. Nt on keelatud mootorsõidukite (välja arvatud eritalituse sõidukid) parkimise väljaspool teed kohtades, mis ei ole ette nähtud mootorsõidukite liiklemiseks. Siinjuures  rõhutab kolleegium, et parkimisala tähistav mõjualamärk ei anna iseenesest mingisugust täiendavat õigust parkimiseks - parkimine on samaväärselt lubatud nii selle märgi mõjualas kui ka väljaspool seda, ehk siis üksnes sellises kohas ja viisil, mis ei ole liiklusseaduse ega liikluseeskirjaga keelatud. Seda, kus konkreetselt tasulise parkimise alal on parkimine lubatud, kus piiratud või ka sootuks keelatud, parkimisala mark ei reguleeri.